होराप्रसाद जोशी

होराप्रसाद जोशी ( वि.सं. - वि.सं. २०६७) नेपालका पूर्वमन्त्री हुन्। यिनी वि.सं. २०१६ सालको विश्वेश्वर प्रसाद कोइरालाको जननिर्वाचित मन्त्रीमण्डलमा पहिलोपटक उपमन्त्री भएका थिए।
खेलकुद परिषद्का सदस्यसचिव
जोशी वि.सं. २०१५ - वि.सं. २०१७ का लागि राष्ट्रिय खेलकुद परिषद्, नेपाल का पहिलो सदस्यसचिव थिए। उनी सदस्यसचिवमा नियुक्त हुँदा परिषद् 'राष्ट्रिय खेलकुद तथा स्वास्थ्य परिषद्'का नाममा सञ्चालित थियो। उनकै कार्यकालमा पछि राष्ट्रिय खेलकुद परिषद् नामकरण भएको हो।
कानुनसेवी
जोशी वरिष्ठ कानुनविद्समेत थिए। नेपाली कांग्रेसका पूर्वमहामन्त्री जोशी नेपालमा वि.सं. २००७ सालमा भएको प्रजातन्त्रको आन्दोलनपछि संविधान निर्माण मस्यौदा समितिका सदस्यसमेत रहेका थिए। 
यसैगरी विश्वेश्वरप्रसाद कोइरालाको पालामा जोशी न्याय, कानुन सहायकमन्त्रीसमेत बन्नुभएको थियो। वि.सं. ०१७ सालको 'कु' पछि उनी पटकपटक जेल परेका थिए। 
सर्वोच्च अदालत बार एसोसिएसनका अध्यक्ष तथा एनआरटीका संस्थापकसमेत रहिसकेका जोशी खेलाडी जीवनमा फुटबलको 'ए' डिभिजन क्लब न्युरोड कर्नर टिमका पूर्वक्याप्टेनसमेत थिए। जोशी नेपाल ओलम्पिक कमिटीका पहिलो महासचिवसमेत बनेका थिए। 
निधन
उनको वि.सं. २०६७ मंसिरमा निधन भयो। उनको संस्मरण पुस्तक नबिर्सने ती दिनहरू प्रकाशित छ।

बाहिरी लिङ्कहरू
राष्ट्रिय खेलकुद परिषद्, नेपाल
प्रथम सदस्य-सचिव जोशीको निधन
पूर्वमहामन्त्री जोशीको निधन
काङ्ग्रेसका पूर्वमहामन्त्री जोशीको निधन

 राजनीति प्रवेश 

 वैवाहिक जीवन 

सन्दर्भ सामग्रीहरू

श्रेणी:नेपाल सरकारका पूर्व मन्त्रीहरू
श्रेणी:नेपाली राजनीतिज्ञहरू
श्रेणी:विकिथन-४ मा बनाइएका वा सुधारिएका लेखहरू
श्रेणी:नेपाल राष्ट्रिय खेलकुद परिषद्का सदस्यसचिवहरू
श्रेणी:सन् २०१० मा मृत्यु
श्रेणी:काठमाडौँका राजनीतिज्ञहरू